Кіраўнік дзяржавы выказаў удзячнасць патрыярху Кірылу за тую ўвагу, якую ён праяўляе да беларускага народа. “Кожны ваш візіт на беларускую зямлю становіцца значнай падзеяй. Дзе б вы ні праводзілі богаслужэнне — у легендарным Полацку, гераічным Брэсце, старажытным Віцебску ці ў стольным Мінску, усюды вас прымалі як свайго добрага пастара і настаўніка”, — канстатаваў Аляксандр Лукашэнка.